
             HOTĂRÂREA NR.284
privind aprobarea vânzării imobilului-teren situat în municipiul Craiova, Calea Unirii, nr.1, bl.M1, înscris în Cartea Funciară nr.260713 Craiova
           Consiliul Local al Municipiului Craiova întrunit în şedinţa ordinară din data de 28.05.2026;

     Având în vedere referatul de aprobare nr.175757/2026, raportul nr.177684/2026 al Direcţiei Patrimoniu și raportul de avizare nr. 178892/2026 al Direcției Juridice, Asistență de Specialitate și Contencios Administrativ prin care se propune aprobarea vânzării imobilului-teren situat în municipiul Craiova, Calea Unirii, nr.1, bl.M1, înscris în Cartea Funciară nr.260713 Craiova și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului, nr.15/2026 al Comisiei III - Servicii Publice, Liberã Iniţiativã şi Relaţii Internaţionale și nr.21/2026 al Comisiei V- Juridică, Administraţie Publică şi Drepturi Cetăţeneşti;    
 În conformitate cu prevederile art.364 alin.1 din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;
          În temeiul art.108, art.129 alin.2 lit.c,  coroborat cu alin.6 lit.b, art.139 alin.2, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;

                                                HOTĂRĂŞTE:

        Art.1. Se aprobă vânzarea, de către municipiul Craiova, a imobilului-teren, în suprafață de 51 mp., situat în Calea Unirii, nr. 1, bl. M1, (fost Piaţa Unirii, bl. M1), înscris în Cartea Funciară nr. 260713 Craiova, identificat conform planului de amplasament şi delimitare – anexa nr.1 parte integrantă din prezenta hotărâre şi planului de încadrare în zonă –   anexa nr.2 parte integrantă  din prezenta hotărâre, către BUIGOLD ALSOR IFN SRL                titularul dreptului de preemţiune, proprietar al imobilului-construcţie.
        Art.2. Preţul de pornire al negocierii se stabilește pe baza raportului de evaluare, ce va fi supus aprobării Consiliului Local al Municipiului Craiova.
          Art.3. Se împuterniceşte Primarul Municipiului Craiova să reprezinte Municipiul Craiova în  faţa notarului public, în vederea autentificării contractului de vânzare şi îndeplinirii procedurilor de publicitate imobiliară prevăzute de lege la Oficiul de Cadastru şi Publicitate Imobiliară Dolj. 
         Art.4. La data transferului dreptului de proprietate a imobilului-teren, identificat la art.1,              încetează Contractul de superficie cu titlu oneros nr.10P/10.18.2018, cu modificările şi completările ulterioare şi, pe cale de consecinţă, încetează efectele Hotărârii Consiliului Local al Municipiului Craiova nr. 246/2018.
      Art.5. Primarul Municipiului Craiova, prin aparatul de specialitate: Compartimentul                        Administraţie Publică Locală şi Relaţii cu Consiliul Local, Direcţia Patrimoniu,                precum şi BUIGOLD ALSOR IFN SRL vor aduce la îndeplinire prevederile  prezentei hotărâri.

